stanford-oval/wikipedia huggingface dataset:
Harriet Jacobs

Harriet Jacobs vuonna 1894
Harriet Jacobs (1813–1897) oli yhdysvaltalainen abolitionisti eli orjuuden vastustaja, joka kirjoitti kirjan omista kokemuksistaan orjana ja seksuaalirikosten uhrina.
Jacobs, joka syntyi orjuuteen, jäi lapsena orvoksi. Hänen äitinsä entinen omistaja kohteli orpotyttöä hyvin ja opetti tämän lukemaan. Tämän kuoltua Jacobs annettiin perinnöksi sukulaistytölle, jonka isä  ahdisteli ja pahoinpiteli häntä toistuvasti seksuaalisesti. Teini-iässä hän synnytti kaksi lasta, joiden isä oli naapurin nuori valkoinen lakimies.
Vuonna 1842 Harriet pakeni vapauteen pohjoiseen. Hän purjehti Philadelphiaan ja matkusti sieltä junalla New Yorkiin junalla. Siellä hän tapasi tyttärensä. Harriet muutti myöhemmin Rochesteriin lähelle veljeään, joka myös oli karannut orja. Siellä hän oli tekemisissä Frederick Douglassin ja North Star -lehteä tekevien abolitionistien kanssa. Ystävä osti hänet vapaaksi, minkä jälkeen hänen ei enää tarvinnut piileksiä karanneena orjana. Myöhemmin ystävät saivat hänet kirjoittamaan kertomuksen elämästään orjana. Kirja, Incidents in the Life of a Slave Girl, oli yksi ensimmäisistä avoimista kuvauksista orjanaisten kokemasta seksuaalisesta häirinnästä ja hyväksikäytöstä.
Harriet Jacobs oli aktiivisesti mukana abolitionismiliikkeessä ennen sisällissodan alkamista. Sodan aikana hän hyödynsi asemaansa julkisuuden henkilönä kerätäkseen rahaa mustille pakolaisille. Sodan jälkeen hän työskenteli parantaakseen äskettäin vapautuneiden orjien oloja.
Hangon ruotsalainen seurakunta

| Hangö svenska församling |
| --- | --- |
 Hangon kirkko
Suuntautuminen:  luterilaisuus
Kirkkokunta:  Suomen evankelis-luterilainen kirkko
Hiippakunta:  Porvoon hiippakunta
Rovastikunta:  Raaseporin rovastikunta
Kirkkoherra:  Monica Cleve
Pääkirkko:  Hangon kirkko
Jäseniä:  2 770 (2021)
Infobox OKNimi-testi OK: 
Hangö svenska församling on ruotsinkielinen, Suomen evankelis-luterilaisen kirkon seurakunta Hangossa, Uudellamaalla. Seurakunta kuuluu Hangon seurakuntayhtymään, Raaseporin rovastikuntaan ja Porvoon hiippakuntaan. Vuoden 2021 heinäkuussa seurakuntaan kuului noin 2 770 jäsentä. Hangö svenska församlingin pääkirkko on Hangon kirkko.
Seurakunnan kirkkoherrana toimii Monica Cleve.
Kirkot

Hangon kirkko
Lappohjan kirkko
Grand National

Grand National 2011.
Grand National (myös The National) on maailman tunnetuin estelaukkakilpailu. Se järjestetään vuosittain huhtikuun alussa Aintreen kilparadalla, joka sijaitsee Liverpoolissa Englannissa. Grand National on yksi Ison-Britannian suurimmista yksittäisistä urheilutapahtumista. Vuoden 2012 kilpailussa oli yleisöä yli 100 000 henkeä. BBC Onen suoraa lähetystä seurasi Britanniassa 11 miljoonaa katsojaa. Grand National lasketaan Isossa-Britanniassa yhteiskunnallisesti merkittävien urheilutapahtumien joukkoon, joiden pitää olla vapaasti nähtävänä ilmaiskanavilla. Britannian ulkopuolelle se televisioidaan vuosittain yli 140 maahan. TV-katsojia Grand National kerää maailmanlaajuisesti jopa 600 miljoonaa.
Historia

Kilpailu järjestettiin ensimmäisen kerran vuonna 1839. Eräiden historioitsijoiden mukaan se olisi järjestetty ensimmäisen kerran jo vuonna 1836. Vuosien 1836–1838 kilpailuiden pitopaikasta ei ole kuitenkaan varmuutta, eikä niitä lasketa virallisiksi. Ensimmäisen virallisen Aintreessä juostun Grand Nationalin vuonna 1839 voitti hevonen Lottery.
Vuosina 1916–1918 ensimmäisen maailmansodan aikana kilpailupaikkana oli Gatwickin laukkarata Lontoon eteläpuolella, 1941–1945 kilpailua ei järjestetty toisen maailmansodan vuoksi. Vuoden 1993 kilpailun tulokset mitätöitiin varaslähdön takia.
Eniten Grand Nationalin voittoja on hevosella Red Rum, joka voitti kilpailun kolmasti vuosina 1973, 1974 ja 1977. Voitokkain jockey on 1800-luvulla viidesti voittanut George Stevens.
Rata ja esteet

Grand National juostaan kolmionmuotoisella nurmipintaisella radalla, joka kierretään kahdesti. Koko kilpailun pituus on 6,907 kilometriä (4 mailia ja 514 jardia). Radalla on 16 estettä, jotka kahta lukuun ottamatta ylitetään kaksi kertaa, niin että esteitä on kilpailun aikana yhteensä 30. Ne ovat kiinteitä pensasesteitä, joista yhden yhteydessä on myös vesihauta. Osa esteistä tunnetaan omilla nimillään, joita niistä puhuttaessa käytetään. Esteet ovat erittäin vaativia sekä ratsastajalle että hevoselle ja vain osa kilpailijoista selviää maaliin saakka. Vaikein ja vaarallisin on nimeltään Becher's Brook.
Osallistujia Grand Nationalissa on yleensä noin 40. Vuoden 2012 kilpailussa maaliin asti pääsi 19 hevosta. 6,907 kilometrin matkaan ne käyttävät noin 9 minuuttia. Kilpailun nopein voittoaika 8.47,8 on Mr Friskin nimissä vuodelta 1990.
Vuoden 2012 ensimmäinen palkinto Grand Nationalissa oli 547 267 puntaa eli noin 663 000 euroa.
Kritiikki

Radan ja esteiden vaativuus aiheuttaa usein pahoja onnettomuuksia. Grand Nationalin 173-vuotisen historian aikana on kuollut yhteensä 50 hevosta. Vuoden 2012 kilpailun jälkeen kaksi hevosta jouduttiin lopettamaan niiden saamien jalkavammojen takia. Useat eläinsuojelujärjestöt ja -aktivistit vaativatkin kilpailun kieltämistä tai vaarallisimpien esteiden poistamista. Grand National kerää myös paikalle joka vuosi mielenosoittajia, joista osa on tunkeutunut radalle saakka. Protesteja on nähty myös BBC:n toimitilojen ulkopuolella hevosten kuolemiin päättyneiden kilpailujen jälkeen.
Aiheesta muualla

Grand Nationalin voittajat (Arkistoitu – Internet Archive)
Englannin Grand National : Estelaukkojen sininen nauha, Helsingin Sanomat, 30.04.1939, nro 115, s. 33, Kansalliskirjaston digitaaliset aineistot
Golden Miller (1934).
Havainnekuva

Havainnekuva suunnitteilla olevasta yliopistorakennuksesta Bulgariassa.
Havainnekuva on kolmiulotteisesti mallinnettu kuva, jonka avulla havainnollistetaan kaavasuunnitelmaa tai suunnitteluvaiheessa olevien rakennusten tulevaa mittakaavaa, ulkomuotoa ja piirteitä osana niiden ympäristöä kaavoitusta. Ilman havainnekuvia rakentamisen tuloksen voisi arvioida vain rakennuspiirustuksista, mikä edellyttää harjaantunutta katsetta. Havainnekuvista tehdään usein mahdollisimman kauniita, sillä niitä käytetään markkinoinnin apuna.
Groton (Vermont)

| Groton |
| --- | --- |


Valtio:  Yhdysvallat
Osavaltio:  Vermont
Piirikunta:  Caledonia
Pinta-ala:  
 – Kokonaispinta-ala:  142,4 km²
 – Josta vettä:  139,2 km² 
Väkiluku (2010):  984
 – Väestötiheys:  6,9 as./km²
 
 http://www.grotonvt.com/ 
Infobox OKVirheellinen NIMI-arvo: 
Groton on kunta (town) Yhdysvalloissa Caledonian piirikunnassa Vermontissa. Vuoden 2020 väestölaskennan mukaan siellä asui 984 asukasta.
Väestö

Vuonna 2020 Grotonin 984 asukkaasta valkoisia oli 92,2 % ja mustia 0,4 %. Asukkaista 0,2 % kuului johonkin muuhun rotuun, ja 6,9 % asukkaista kuului kahteen tai useampaan rotuun. Asukkaista 2,8 % puhui kotonaan jotain muuta kieltä kuin englantia, ja 1,7 % asukkaista oli syntynyt ulkomailla.
Havaijinnokikana

| Havaijinnokikana |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kurkilinnut Gruiformes
Heimo::  Rantakanat Rallidae
Suku::  Nokikanat Fulica
Laji::  alai
Kaksiosainen nimi
 Fulica alai  (Peale, 1848) 
Katso myös
   Havaijinnokikana Wikispeciesissä   Havaijinnokikana Commonsissa 
Infobox OKNimi-testi OKIUCN-testi OK: 
Havaijinnokikana (Fulica alai) on Havaijin kotoperäinen rantakana. Joskus se luokitellaan amerikannokikanan alalajiksi. Laji taantui voimakkaasti 1900-luvulla, ja sen kanta on enää 1 250–2 600 yksilöä. Titian Ramsay Peale kuvaili lajin holotyypin Havaijiilta vuonna 1848.
Havaijinsorsa

| Havaijinsorsa |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sorsalinnut Anseriformes
Heimo::  Sorsat Anatidae
Suku::  Sorsat Anas
Laji::  wyvilliana
Kaksiosainen nimi
 Anas wyvilliana  Sclater, 1878 
Katso myös
   Havaijinsorsa Wikispeciesissä   Havaijinsorsa Commonsissa 
Infobox OKNimi-testi OKIUCN-testi OK: 
Havaijinsorsa (Anas wyvilliana) on Tyynenmeren Havaijisaarten sorsalintu.
Se muistuttaa ulkonäöltään sinisorsaa, mutta on pienempi ja arempi. Se kasvaa 44–51 senttiä pitkäksi ja painaa 460–600 grammaa.
Laji on erittäin uhanalainen, koska se elää vain muutamilla saarilla, joissa sen elinympäristöksi sopivat kosteikkoalueet vähenevät, ja risteytyminen muiden lajien kanssa hävittää puhdasta havaijinsorsakantaa.
Gangubai Kathiawadi

| Gangubai Kathiawadi |
| --- | --- |

Ohjaaja:  Sanjay Leela Bhansali
Käsikirjoittaja:  Sanjay Leela Bhansali Utkarshini Vashishtha
Tuottaja:  Sanjay Leela Bhansali Jayantilal Gada
Säveltäjä:  Sanjay Leela Bhansali
Kuvaaja:  Sudeep Chatterjee
Leikkaaja:  Sanjay Leela Bhansali
Pääosat:  Alia Bhatt
Valmistustiedot
Valmistusmaa:  Intia
Tuotantoyhtiö:  Bhansali Productions Pen India Limited
Levittäjä:  Pen India Limited (käännä suomeksi)
Ensi-ilta:  16. helmikuuta 2022 (Berliinin elokuvajuhlat) 25. helmikuuta 2022 (Intia)
Kesto:  154 min
Alkuperäiskieli:  hindi
Aiheesta muualla
IMDb 
AllMovie
Infobox OKNimi-testi OK: 
Gangubai Kathiawadi on vuonna 2022 ensi-iltansa saanut intialainen hindinkielinen elämäkerrallinen rikosdraamaelokuva, jonka on ohjannut Sanjay Leela Bhansali ja tuottanut Jayantilal Gada ja Bhansali. Elokuvan pääosassa on Alia Bhatt, kun taas Shantanu Maheshwari, Vijay Raaz, Indira Tiwari ja Seema Pahwa näyttelevät muita keskeisiä rooleja Ajay Devgnin kanssa, joka tekee laajennetun vierasesiintymisen.
Elokuva perustuu löyhästi tositarinaan Ganga Harjivandas Kathiawadista, joka tunnettiin yleisesti nimellä Gangubai Kothewali, jonka elämä dokumentoitiin S. Hussain Zaidin kirjoittamassa kirjassa Mafia Queens of Mumbai. Elokuva kuvaa yksinkertaisen tytön nousua Kathiawadista, jolla ei ollut muuta vaihtoehtoa kuin omaksua kohtalonsa ja kääntää se edukseen.
Gangubai Kathiawadi sai ensi-iltansa 72. Berliinin elokuvajuhlilla 16. helmikuuta 2022, ja se sai ensi-iltansa teattereissa 25. helmikuuta 2022.
Juoni

Elokuva kertoo prostituutioon myydyn Gangan noususta Bombayn alamaailman johtohahmoksi.
Näyttelijät

| 0 | 1 | 2 |
| --- | --- | --- |
|  Alia Bhatt  | … |  Ganga Jagjivandas Kathiawadi aka Gangubai Kathiawadi   |
|  Shantanu Maheshwari  | … |  Afsaan Razzaq    |
|  Vijay Raaz  | … |  Raziabai   |
|  Indira Tiwari  | … |  Kamli   |
|  Seema Pahwa  | … |  Sheela Maasi   |
|  Varun Kapoor  | … |  Ramnik Lal   |
|  Jim Sarbh  | … |  Amin Faizi   |
|  Ajay Devgn  | … |  Rahim Lala   |
|  Huma Qureshi  | … |  Dilruba (erikoisesiintyminen laulussa ”Shikayat”)   |
|  Rahul Vohra  | … |  pääministeri   |
|  Anmol Kajani  | … |  Birju   |
|  Prashant Kumar  | … |  Badri   |
|  Raza Murad  | … |  Lalan vieras   |
|  Chhaya Kadam  | … |  Rashmibai   |
|  Mitalee Jagtap  | … |  Kusum   |
|  Pallavi Jadhav  | … |  Rama   |
|  Kruti Saxena  | … |  Nimmi   |
|  Sonal Sagore  | … |  Banno   |
|  Lata Singh  | … |  Lata   |
|  Ekta Shri  | … |  Ekta   |
|  Abhirami Bose  | … |  Abhirami   |
|  Chum Darang  | … |  Chum   |
|  Baldev Trehan  | … |  Tailor   |
|  Jahangir Khan  | … |  Shaukat Abbas Khan   |
|  Faiz Khan  | … |  Liyakat   |
Soundtrack

Kaikki sävellykset Sanjay Leela Bhansali.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Laulaja(t) | Kesto |  |  |  |  |  |
| 1. | ”Meri Jaan” | Kumaar | Neeti Mohan | 3.58 |  |  |  |  |  |
| 2. | ”Dholida” | Kumaar | Janhvi Shrimankar, Shail Hada | 2.59 |  |  |  |  |  |
| 3. | ”Jab Saiyaan” | A. M. Turaz | Shreya Ghoshal | 4.07 |  |  |  |  |  |
| 4. | ”Shikayat” | A. M. Turaz | Archana Gore | 4.09 |  |  |  |  |  |
| 5. | ”Muskurahat” | A. M. Turaz | Arijit Singh | 4.37 |  |  |  |  |  |
| 6. | ”Jhume Re Gori” | Kumaar | Archana Gore, Tarannum Jain, Dipti Rege, Aditi Pradhudesai | 2.50 |  |  |  |  |  |
|  |  |  |  | 22.40 |  |  |  |  |  |
Arviot

Deccan Herald:
The Guardian:
The Times of India:
Firstpost:
India Today:
NDTV:
Pinkvilla:
Rediff:
The Indian Express:
Aiheesta muualla

Gangubai Kathiawadi Internet Movie Databasessa (englanniksi)
Gangubai Kathiawadi AllMoviessa. (englanniksi)
Consolidated PBY Catalina

| Consolidated PBY Catalina |
| --- | --- |

Tyyppi:  Meritiedustelukone, partiointi, Pommikone
Valmistaja:  Consolidated Aircraft
Miehistö:  9
Ensilento:  28. maaliskuuta 1935
Käyttöönottovuosi:  1936
Valmistusmäärä:  4 051 kpl
Mitat
Pituus:  19,46 m
Kärkiväli:  31,70 m
Korkeus:  6,15 m
Siipipinta-ala:  130 m²
Nopeus:  314 km/h
Tyhjäpaino:  9 485 kg
Voimanlähde
Koneisto:  2× Pratt & Whitney R-1830-92 Twin Wasp
Teho:  895 kW (1 200) hv
Aseistus
Aseistus:  Konekiväärit: 3 x 7,62 mm, 2 x 12,7 mm  Pommit: 1 814 kg  Syvyyspommit: 4kpl
Consolidated PBY Catalina oli Consolidated Aircraftin valmistama lentovene, jota käytettiin toisessa maailmansodassa. Sitä käytettiin meritiedustelukoneena, pelastustoiminnassa, kuljetuskoneena ja pommikoneena, joka pudotti tavallisia pommeja, syvyyspommeja, miinoja ja torpedoja. PB on lyhenne sanoista Patrol Bomber (Tiedustelupommittaja) ja Y on Consolidated-lentokonetehtaan tunnus.
Prototyypin XP3Y-1 ensilento oli 15. maaliskuuta 1935.
Kone teki ensilentonsa 28. maaliskuuta 1935, jolloin sen hyvät ominaisuudet varmistuivat ja Yhdysvaltain laivasto tilasi ensimmäisessä erässä 166 konetta. Nimi "Catalina" keksittiin vasta kun kone oli Royal Air Forcen käytössä. Catalina palveli kaikilla sotanäyttämöillä toisessa maailmansodassa.
Konetta valmistettiin Yhdysvalloissa ja Kanadassa sekä lisenssillä Neuvostoliitossa nimellä GST, MP-7 tai KM-2 (riippuen moottoreista.
Kone oli toisen maailmansodan eniten valmistettu lentovene: 3281 kpl valmistettiin USAssa ja Kanadassa sekä useita satoja Neuvostoliitossa.
Ominaisuudet

PBY oli monipuolinen lentovene. Sillä esimerkiksi löydettiin saksalainen taistelulaiva Bismarck, seurattiin sitä ja estettiin sen pakoonpääsemisen Saksan miehittämiin satamiin Ranskassa sekä löydettiin japanilaiset lentotukialukset Midwayn taistelussa.
Konetyyppiä käytettiin myös liittoutuneiden laivojen turvana Saksan sukellusveneitä vastaan Atlantilla. Tämä oli ensimmäinen kokeilu myöhemmin mustan taivaan sukellusveneentorjunta -nimellä kutsutusta puolustustaktiikasta, jossa mahdollisimman runsaalla ilma-aseen läsnäololla pyritään ehkäisemään vastapuolen sukellusveneiden toimintaa.
PBY pystyi lentämään yhtäjaksoisesti  18 tuntia tai lisäpolttoainesäiliöillä jopa 24 tuntia, joten se soveltui erinomaisesti tällaiseen työhön.
Historiaa

Yhdysvaltain laivasto tilasi koneen prototyypin, Consolidated Malli 28 Catalinan, ensimmäisen kerran vuonna 1933 ja prototyyppi lensi kaksi vuotta myöhemmin maaliskuussa 1935. Malli oli hyvin lupaava ja suoritettuaan koelentonsa se vakiinnutti yhtämittaiseksi lentomatkaennätykseksi 5508 km. Massavalmistus alkoi välittömästi, ja toimitus Yhdysvaltain laivastolle alkoi lokakuussa 1936. Progressiivinen parantelu antoi tulokseksi uusia versioita ja tärkeä tuotantotyyppi, PBY-5-lentovene, toimitettiin vuonna 1940.
Vuonna 1939 Ison-Britannian ilmailuministeriö hankki yhden malli 28:n ja sodan puhjetessa tilasi 50 lisää, ensimmäiset n. 500 koneesta, joita kuninkaalliset ilmavoimat tulivat käyttämään.
Rannikko-osaston Catalinat tulivat palvelukseen vuonna 1941. Yksi niiden ensimmäisistä tehtävistä oli saman vuoden toukokuussa, kun joukko-osasto 1209:n Catalina havaitsi saksalaisen taistelulaiva Bismarckin.
Vuoden 1939 loppupuolella alettiin suunnitella maihinnousuversiota, PBY-6A, joka ilmestyi käyttöön vuonna 1944, ja kun tämän mallin valmistus päättyi vuotta myöhemmin, oli Catalinaa valmistettu yli 3300 kappaletta.
Catalinalla on vaikuttava sota-ansiorekisteri kaikilla rintamilla Tyynellä valtamereltä aina Venäjälle saakka: uransa aikana konetyyppi tuhosi yhteensä 196 U-venettä, sen lisäksi pelasti satoja liittoutuneiden lentokoneiden miehistöjä.
Kokonaan mustiksi maalatut Yhdysvaltain laivaston PBY-5A:t, jotka tunnettiin nimellä "Black Cats" (Mustat Kissat), olivat käytössä Tyynellä valtamerellä häiritsemässä japanilaisia laivoja yöllä.
Catalinaa käyttäneet maat

Argentiina
Australia
Brasilia
Kanada
Chile
Kiina
Kolumbia
Dominikaaninen tasavalta
Tanska
Ecuador
Ranska
Islanti
Indonesia
Israel
Meksiko
Alankomaat
Norja
Uusi-Seelanti
Peru
Filippiinit
Etelä-Afrikka
Ruotsi
Neuvostoliitto
Yhdysvallat
Yhdistynyt kuningaskunta
Uruguay
Aiheesta muualla

Kuvia tai muita tiedostoja aiheesta Consolidated PBY Catalina Wikimedia Commonsissa
Harriet Harman

Harriet Harman.
Harriet Ruth Harman (s. 30. heinäkuuta 1950) on brittiläinen työväenpuolueen  poliitikko, joka toimi vuoden 2007 kesäkuusta lähtien työväenpuolueen varajohtajana, alahuoneen johtajana sekä tasa-arvoministerinä. Hänellä oli myös Lord Privy Seal -arvonimi. Vuoden 2010 vaalitappion ja pääministeri Gordon Brownin eron jälkeen hänestä tuli Työväenpuolueen ja opposition väliaikainen johtaja.
Harman syntyi Lontoossa. Hänen isänsä toimi lääkärinä ja hänen äitinsä asianajajana. Hän opiskeli Yorkin yliopistossa ja saavutti sieltä politiikan tutkinnon. Tämän jälkeen Harman toimi asianajajana ihmisoikeuksia ajavassa The National Council for Civil Liberties -järjestössä vuosina 1978–1982, kunnes hänet valittiin parlamenttiin Peckhamin vaalipiiristä vuonna 1982. Vuosina 1992–1997 hän toimi erilaisissa tehtävissä varjohallituksessa, kunnes hänestä tehtiin Työväenpuolueen vaalivoiton myötä sosiaaliturvaministeri ja naisasiaministeri vuosiksi 1997–1998. Hän toimi vuosina 2001–2005 hallituksen ja kruunun neuvonantajana lakiasioissa. Vuonna 2007 hänet valittiin työväenpuolueen varajohtajaksi.
Harmania pidetään yleisesti pääministeri Gordon Brownin vankkumattomana tukijana. Häntä ollaan kuvailtu feministiksi ja hän on kampanjoinut mm. perheystävällisten poliitikoiden ja naiskansanedustajien lisäämisen puolesta.
Yksityiselämä

Harman on naimisissa ammattiliitto TGWU:ssa työskentelevän Jack Dromeyn kanssa. Heillä on kaksi poikaa ja tytär, joiden kaikkien sukunimi on Harman. Heillä on asunnot Suffolkissa ja Lontoossa
Harriet Hägglund

| Harriet Hägglund> Henkilötiedot |
| --- | --- |
Syntynyt: 4. elokuuta 1970 (ikä 54) Alahärmä, Suomi
Ammatti:  muusikko, säveltäjä, sanoittaja, sovittaja
Muusikko
Taiteilijanimi:  Harry Hägglund
Laulukielet:  englanti
Aktiivisena:  1995 -
Tyylilajit:  poprock, vaihtoehtorock, alternative metal
Soittimet:  laulu, piano, koskettimet
Yhtyeet:  Sonicroom, Passionworks
Levy-yhtiöt:  Rowan3,  Edel Records Finland (jakelija), ZYX Music
  [ Muokkaa Wikidatassa ] [ ohje ]  
Harriet Hägglund, taiteilijanimeltään Harry, (s. 4. elokuuta 1970 Alahärmä) on vantaalais-helsinkiläisen Passionworks-yhtyeen laulaja, lauluntekijä ja perustajajäsen. Hän on myös yhtyeen levyjä julkaisevan Rowan3 Productions Ky -levy-yhtiö-ohjelmatoimiston äänetön yhtiömies. Ennen Passionworksia Hägglund soitti koskettimia ja lauloi pietarsaarelaisessa Sonicroom-yhtyeessä sen koko toimintansa ajan (vuosina 1995–1998).
Hägglundin ensiesiintyminen laulajana tapahtui 2-vuotiaana, ja 6-vuotiaana hän aloitti pianonsoiton. Hän opiskeli sittemmin Etelä-Pohjanmaan musiikkiopistossa pääaineenaan klassinen pianonsoitto, jonka lopetti I-kurssin suorittamisen jälkeen. Myöhemmin hän on opiskellut myös klassista laulua. Näytäntökaudella 1997–1998 Hägglund oli mukana Vaasan kaupunginteatterin musiikkinäytelmässä Myrskyluodon Maija.
Harriet Hägglund on toiminut MTV3 Chatin juontajana ja valvojana vuosina 2001–2003 sekä YleX:ssä toimittajana vuosina 2003–2005 muun muassa ohjelmissa Suora Lähetys, YleX Viikonloppu ja Kampus.
Aiheesta muualla

Harrietin esittelysivu Passionworksin sivuilla (osiossa MEMBERS)
Harriet Lee

| Harriet Lee> Henkilötiedot |
| --- | --- |
Syntynyt: 1756
Kuollut: 1851 (94–95 vuotta)
Kansalaisuus:  Englanti
Ammatti:  kirjailija
Kirjailija
Äidinkieli: englanti
Tuotannon kieli: englanti
Pääteokset:  Canterbury Tales
Aiheesta muualla
Löydä lisää kirjailijoitaKirjallisuuden teemasivulta
Harriet Lee (1756–1851) oli englantilainen kirjailija. Hän julkaisi sisarensa Sophie Leen kanssa kertomuskokoelman Canterbury Tales (1797–1805), jonka kertomus Kruitzner, or the German’s tale on antanut aiheen lordi Byronin murhenäytelmään Werner. Yksin Lee kirjoitti romaanit The errors of innocence (1786) ja Clara Lennox (1797).
Leen sisarusten isä oli näyttelijä Covent Garden -teatterissa. Sisarukset pitivät pitkään tyttökoulua Bathissa.
Aiheesta muualla

Lisää luettavaa aiheesta Harriet Lee on Wikiaineistossa
Halsuan kirkko

| Halsuan kirkko |
| --- | --- |
 Halsuan kirkko kesällä 2017
Sijainti:  Halsua
Koordinaatit:  63°27′33.9″N, 024°10′16.5″E
Kirkkokunta:  Suomen evankelis-luterilainen kirkko
Hiippakunta:  Oulun hiippakunta
Seurakunta:  Halsuan seurakunta
Rakentamisvuosi:  1826
Suunnittelija:  Heikki Kuorikoski
Materiaali:  puu
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Halsuan kirkko on Jaakko Kuorikosken, isänsä Heikin suunnitelmien mukaan vuosina 1825–1826 rakennuttama kirkko Halsualla. Kirkko sijaitsee Kauppisen harjulla keskellä pitäjää, Halsuanjärven läheisyydessä. Kirkko on puinen, pohjaltaan tasavartinen ristikirkko.
Halsuan kirkkotie ja kirkonseutu kuuluu Suomen valtakunnallisesti merkittäviin rakennettuihin kulttuuriympäristöihin. Museoviraston perustelujen mukaan se on edustava esimerkki Kuorikosken kirkonrakentajasuvun vaatimattomasta ja pienmittakaavaisesta rakennustyylistä. Kirkon ja tapulin lisäksi kirkonseutuun kuuluu lainamakasiini, hautausmaa sekä harjua pitkin kulkeva kirkkotie.
Historiaa

Kirkon rakentaminen tuli ajankohtaiseksi Kokkolan seurakuntaan kuuluneen Halsuan rukoushuonekunnan perustamisen jälkeen vuonna 1824. Kirkonkello oli aluksi kirkontornissa, mutta vuonna 1882 rakennettiin kellotapuli Juho Jaakko Kuorikosken johdolla.
Vuonna 1906 hankittiin kirkkoon kaksiäänikertaiset ”Himanderin” eli Lahden Urkutehtaan urut, jotka sijoitettiin niitä varten rakennetulle parvelle. Uudet urut Halsualle hankittiin 1959. Ne ovat saksalaisen Jehmlichin urkutehtaan tekemät 11-äänikertaiset ja edustavat tuon aikaista neobarokki-tyyliä.
Kirkkoa on peruskorjattu vuosina 1968–1969, jolloin korjauksen suunnitteli paikallinen arkkitehti Sulo Kalliokoski sekä 2001, jolloin korjauksesta vastasi oululainen arkkitehtitoimisto Jorma Teppo Oy.
Aiheesta muualla

Halsua oli pieni kappeli, jossa pappi ja lukkari tappeli, Suomen Kuvalehti, 07.04.1934, nro 15, s. 10, Kansalliskirjaston digitaaliset aineistot
Havaijipaita

Havaijipaitoja.
Havaijipaita
Havaijipaita (engl. Hawaiian shirt, Aloha shirt, havaijiksi palaka aloha) on Havaijilta lähtöisin oleva paitatyyppi. Paidat ovat painettuja, useimmiten lyhythihaisia ja kauluksellisia. Tavallisesti paidoissa toistuvat värikkäät trooppiset kuva-aiheet. Havaijipaidassa on yleensä napit, joskus pullover-tyyppisesti vain rintaan asti. Paitoja on sekä miehille että naisille, naisten paidoissa on usein syvempi V-aukkoinen leikkaus.
Havaijipaidat tulivat muotiin ensimmäisen kerran 1930-luvulla. Havaijilla vuonna 1966 paikallinen kauppakamari aloitti ”aloha-perjantai”-perinteen (engl. Aloha Fridays). Sen myötä perjantaisin hallinnon ja liikemaailman työntekijät saattoivat alkaa pukeutua perjantaisin havaijipaitoihin normaalin puvun ja solmion sijaan.
Aiheesta muualla

Kuvia tai muita tiedostoja aiheesta Havaijipaita Wikimedia Commonsissa